রাজকীয় ভুটান সেনাবাহিনী
রাজকীয় ভুটান সেনাবাহিনী (জংখা: བསྟན་སྲུང་དམག་སྡེ་) হল ভুটানের রাজার সামরিক বাহিনীর এক শাখা, যেটি দেশের আঞ্চলিক অখণ্ডতা এবং সার্বভৌমত্ব রক্ষায় নিয়োজিত। দ্রুক গিয়ালপো বা ভুটানের রাজা হলেন রয়্যাল ভুটান সেনাবাহিনীর সর্বাধিনায়ক। প্রধান কার্যনির্বাহী অফিসার হলেন 'গুঙ্গলন গংমা' (লেফট্যানেন্ট জেনারেল) বাতু শেরিং । রয়্যাল ভুটান সেনাবাহিনীর (আরবিএ) অভিজাত শাখা রাজকীয় দেহরক্ষী বাহিনীর (আরবিজি) উপর রাজা, রাজপরিবার এবং অন্যান্য কর্মকর্তাদের নিরাপত্তার ভার ন্যস্ত আছে। একসময় প্রতিটি ভুটানি পরিবারের একজনের সেনাবাহিনীতে যোগ দেওয়া প্রথা ছিল, তবে  বাধ্যতামূলক ছিল না এছাড়াও, জরুরী পরিস্থিতিতে মিলিশিয়া নিয়োগ করা হতে পারে। প্রয়োজনে সময়ে সময়ে, রাজকীয় ভুটানি পুলিশকে (আরবিপি) আইন-শৃঙ্খলা রক্ষায় সহায়তা করার জন্য তলব করা হতে পারে।